|  |
| --- |
| Številka: 007-344/2016/ |
| Ljubljana, 23.5.2018 |
| EVA 2016-2430-0086 |
| **GENERALNI SEKRETARIAT VLADE REPUBLIKE SLOVENIJE****gp.gs@gov.si** |
| **ZADEVA: Predlog Uredbe o vzdrževalnih delih v javno korist na področju energetike – predlog za obravnavo**  |
| **1. Predlog sklepov vlade:** |
| Na podlagi tretjega odstavka 463. člena Energetskega zakona (Uradni list RS, št. 17/14 in 81/15) je Vlada Republike Slovenije na …..seji dne…. pod točko …..sprejela naslednja SKLEPA:1. Vlada Republike Slovenije je izdala Uredbo o vzdrževalnih delih v javno korist na področju energetike in jo objavi v Uradnem listu Republike Slovenije.
2. Ministrstvo za infrastrukturo in Ministrstvo za okolje in prostor za učinkovito izvajanje Uredbe o vzdrževalnih delih v javno korist na področju energetike in Uredbe o posegih v okolje, za katere je treba izvesti presojo vplivov na okolje, pripravita usklajena navodila in do 31.12.2018 izvedeta izobraževanje za vse izvajalce gospodarske javne službe z namenom zagotovitve učinkovitega izvajanja vzdrževalnih del v javno korist in predhodnih postopkov ter postopkov izdaje okoljevarstvenih soglasij v skladu z obema predpisoma.

  mag. Liljana Kozlovič GENERALNA SEKRETARKAŠt. Ljubljana, EVA 2016-2430-0086Priloge:Uredba o vzdrževalnih delih v javno korist na področju energetikePrejemniki:* Ministrstvo za infrastrukturo, Langusova 4, Ljubljana;
* Ministrstvo za finance, Župančičeva 3, Ljubljana;
* Ministrstvo za okolje in prostor, Dunajska cesta 47, Ljubljana;
* Služba Vlade Republike Slovenije za zakonodajo, Mestni trg 4, Ljubljana.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| - |
| **3.a Osebe, odgovorne za strokovno pripravo in usklajenost gradiva:** |
| * Dr. Peter Gašperšič, minister,
* Mag. Klemen Potisek, državni sekretar,
* Mag. Jože Dimnik, generalni direktor,
* Mag. Martina Gračner, podsekretarka.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| Pri pripravi niso sodelovali zunanji strokovnjaki. |
| **4. Predstavniki vlade, ki bodo sodelovali pri delu državnega zbora:** |
| Gradivo ne bo obravnavano v Državnem zboru RS. |
| **5. Kratek povzetek gradiva:** |
| Tretji odstavek 463. člena Energetskega zakona (Uradni list RS, št. 17/14 in 81/15) določa, da je potrebno, z namenom zagotavljanja gospodarskih javnih služb na področju energetike, z uredbo določiti vrste vzdrževalnih del v javno korist na objektih, napravah in omrežjih, ki so potrebni za prenos in distribucijo električne energije, zemeljskega plina, distribucijo toplote in oskrbo z drugimi energetskimi plini, ter način njihovega izvajanja, skladno z zakonom, ki ureja področje graditve objektov.S spremembo Energetskega zakona je potrebno izdati nove podzakonske predpise, pri čemer se spremembe besedila členov uredbe v pretežni meri nanašajo na poenostavitev vrst vzdrževalnih del na področju prenosa in distribucije električne energije, zemeljskega plina in toplote, saj je bilo ugotovljeno, da so v veljavni uredbi določbe, ki se nanašajo na vrsto vzdrževalnih del zaradi podrobnega naštevanja omejujoče in ne zajemajo vse oblike infrastrukturnega vzdrževanja, ki se pojavljajo v praksi. Zaradi navedenega se je pojavila potreba po poenostavitvi, kar odraža tudi sedanji predlog uredbe.  |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | DA/**NE** |
| b) | usklajenost slovenskega pravnega reda s pravnim redom Evropske unije | **DA**/NE |
| c) | administrativne posledice | DA/**NE** |
| č) | gospodarstvo, zlasti mala in srednja podjetja ter konkurenčnost podjetij | DA/**NE** |
| d) | okolje, vključno s prostorskimi in varstvenimi vidiki | DA/**NE** |
| e) | socialno področje | DA/**NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/**NE** |
| **7.a Predstavitev ocene finančnih posledic nad 40.000 EUR:**(Samo če izberete DA pod točko 6.a.) |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev**Gradivo nima vpliva na proračun. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA/**NE** |
| Gradivo (predpis) je bilo poslano v mnenje: * Skupnosti občin Slovenije SOS: DA/**NE**
* Združenju občin Slovenije ZOS: DA/**NE**
* Združenju mestnih občin Slovenije ZMOS: DA/**NE**

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | **DA**/NE |
| (Če je odgovor NE, navedite, zakaj ni bilo objavljeno.) |
| (Če je odgovor DA, navedite:Datum objave: 24.10.2016V razpravo so bili vključeni: * SODO d.o.o.
* GIZ - distribucije električne energije
* ELES d.o.o.
* Plinovodi d.o.o.
* JP Energetika Maribor d.o.o.

Ministrstvo je odgovore k posameznim pripombam objavilo na svoji spletni strani. Upoštevani so bili:* v celoti,
* večinoma,
* **delno,**
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:Poročilo je bilo dano ……………..Javnost je bila vključena v pripravo gradiva z objavo predloga uredbe na spletnih straneh Ministrstva za infrastrukturo. Javna obravnava je potekala od 24.10.2016 do 30.11.2016. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | **DA**/NE |
| **11. Gradivo je uvrščeno v delovni program vlade:** | DA/**NE** |
|  dr. Peter Gašperšič  MINISTER |

Priloge:

* jedro gradiva,
* obrazložitev.

PREDLOG

EVA 2016-2430-0086

Na podlagi tretjega odstavka 463. člena Energetskega zakona (Uradni list RS, št. 17/14 in 81/15) izdaja Vlada Republike Slovenije

**UREDBO**

**o vzdrževalnih delih v javno korist na področju energetike**

I. SPLOŠNE DOLOČBE

1. **člen**

**(vsebina uredbe)**

Ta uredba določa vrste in načine izvajanja vzdrževalnih del v javno korist na objektih, napravah in omrežjih, ki so potrebna za prenos in distribucijo električne energije, zemeljskega plina, distribucijo toplote in oskrbo z drugimi energetskimi plini (v nadaljnjem besedilu: vzdrževalna dela).

II. VRSTE VZDRŽEVALNIH DEL

1. **člen**

**(vzdrževalna dela s področja prenosa in distribucije električne energije)**

(1) Vzdrževalna dela na objektih, napravah in omrežjih s področja prenosa in distribucije električne energije so:

* vgradnja, nadgradnja, odstranitev, prestavitev in nadomestitev posameznega električnega voda, vključno s priključitvijo v elektroenergetski sistem in njegovo preureditvijo;
* dela na objektih, s katerimi se zagotavlja obnova objekta ali elementov objekta z namenom, da se ohranja ali podaljša življenjska doba objekta, upošteva izboljšave na podlagi napredka tehnike, zmanjša verjetnost okvare ali poslabšanja delovanja, odpravlja pomanjkljivost v delovanju, zagotavlja zahtevano raven delovanja naprave ter preprečuje nastanek večjega tveganja za zdravje in življenje ljudi in živali oziroma premoženje (na primer nadvišanje ali ojačitev stojnih mest, dela na transformacijskih postajah zaradi kabliranja nadzemnih vodov, nadomestitev ali namestitev dodatnih neizoliranih ali izoliranih vodnikov in pripadajočih naprav);
* kabliranje nadzemnih vodov, vključno z izvedbo kabelske kanalizacije in priključkov kabla do obstoječih naprav, objektov in električnih vodov, do nazivne napetosti vključno 110 kV.

(2) Vzdrževalna dela iz prejšnjega odstavka vključujejo tudi izvedbo vseh gradbenih del, ki so potrebna za izvedbo vzdrževalnih del v javno korist (na primer izdelava temeljev, zemeljskih izkopov).

**3. člen**

**(vzdrževalna dela s področja prenosa in distribucije zemeljskega plina)**

(1) Vzdrževalna dela na objektih, napravah in omrežjih s področja prenosa in distribucije zemeljskega plina so:

−    vgradnja, nadgradnja, odstranitev, priključitev in prestavitev plinovodov znotraj varovalnega pasu plinovoda, vključno s spremembo dimenzije, materiala in maksimalnega obratovalnega tlaka;

* vgradnja, nadgradnja in odstranitev naprav in inštalacij na, ob in v objektih sistema ali uporabnika sistema z namenom omogočanja transporta plina, čiščenja plina, gretja plina, regulacije in omejevanja pretoka ali tlaka plina, višanja ali nižanja tlaka plina, meritev, prenosa podatkov, katodne zaščite, oskrbe z električno energijo in pitno vodo, odoriranje plina in podobno, z namenom spremembe zmogljivosti objekta in z njo povezane velikosti objekta;
* dela na objektih (na primer kompresorska postaja, merilno regulacijska postaja, mešalna postaja, sprejemna in oddajna čistilna postaja), s katerimi se izpolnijo zahteve, vezane na varstvo pri delu, požarno zaščito, zaščito pred hrupom, zadostno naravno prezračevanje, ravnanje z odpadki in podobno (na primer povečanje prezračevalnih odprtin, vgradnja dušilcev zvoka, vgradnja lovilcev nečistoč);
* dela, izvedena pri polaganju plinovodov z delovnim tlakom do vključno 16 barov v zemljo, vključno s priključki do uporabnikov oziroma do obstoječih naprav, objektov in omrežij ter nad 16 barov za rekonstrukcijo prenosnega sistema in priključitve nanj.

(2) Vzdrževalna dela iz prejšnjega odstavka vključujejo tudi izvedbo vseh gradbenih del, ki so potrebna za izvedbo vzdrževalnih del v javno korist (na primer izdelava temeljev, zemeljskih izkopov).

**4. člen**

**(vzdrževalna dela s področja distribucije toplote)**

(1) Vzdrževalna dela na objektih, napravah in omrežjih za distribucijo toplote na območju izbirnih lokalnih gospodarskih javnih služb so:

* vgradnja, nadgradnja, odstranitev in priključitev naprav za proizvodnjo tople in vroče vode ter hlajenja, ki so vključene v sistem opravljanja javne gospodarske službe na področju distribucije toplote, vključno s povezanimi priključitvenimi deli;
* dela na objektih vročevodnega, parovodnega, toplovodnega, kondenzacijskega omrežja ali razvoda hladu, ki so vključeni v sistem opravljanja javne gospodarske službe na področju distribucije toplote in s katerimi se izpolnijo zahteve, vezane na varstvo pri delu, požarno zaščito, zaščito pred hrupom, zadostno naravno prezračevanje, ravnanje z odpadki in podobno;
* postavitev, zamenjava, prestavitev, nadgradnja in odstranitev omrežja glavnih in priključnih vročevodov, parovodov, toplovodov, kondenzacijskega omrežja ali razvodov hladu, ki so vključeni v sistem opravljanja javne gospodarske službe na področju distribucije toplote, vključno s potrebnimi gradbenimi in zemeljskimi deli.

(2) Vzdrževalna dela iz prejšnjega odstavka vključujejo tudi izvedbo vseh gradbenih del, ki so potrebna za izvedbo vzdrževalnih del v javno korist kot izdelava temeljev, zemeljskih izkopov in podobno.

**5. člen**

**(vzdrževalna dela s področja oskrbe z drugimi energetskimi plini)**

Za vzdrževalna dela na objektih, napravah in omrežjih s področja oskrbe z drugimi energetskimi plini se smiselno uporablja določba 3. člena te uredbe.

III. POGOJI ZA IZVAJANJE IN NAČIN IZVAJANJA VZDRŽEVALNIH DEL

**6. člen**

**(pogoji za izvajanje vzdrževalnih del)**

(1) Za vzdrževalna dela v javno korist se štejejo dela, ki jih je mogoče izvesti v okviru stvarnih ali drugih pravic, ki dajejo pravico graditi na nepremičninah, na katerih so zgrajeni oziroma stojijo objekti, naprave in omrežja iz 1. člena te uredbe in če se s temi deli vplivi na sosednje nepremičnine in mejne vrednosti elektromagnetnega sevanja ne povečajo prek zakonsko dovoljenih, pri čemer se lahko izvajajo le v opredeljenem obsegu zemljiškega pasu, ki poteka na vsako stran objekta, voda, plinovoda oziroma od zunanje ograje razdelilne ali transformatorske postaje.

(2) Za področje prenosa in distribucije električne energije prek nadzemnih večsistemskih daljnovodov in nadzemnih vodov lahko potekajo vzdrževalna dela v javno korist v naslednji širini zemljiškega pasu:

− 40 metrov za dela na nadzemnih eno- in večsistemskih daljnovodih ter razdelilnih transformatorskih postajah nazivne napetosti 400 kV in 220 kV;

− 15 metrov za nadzemni eno- in večsistemski daljnovod in razdelilne transformatorske postaje nazivne napetosti 110 kV in 35 kV;

* 10 metrov za nadzemni eno- in večsistemski daljnovod nazivnih napetosti od 1 kV do vključno 20 kV;

− 1,5 metra za nadzemni vod nazivne napetosti do vključno 1 kV ter

− 2 metra za razdelilno postajo srednje napetosti in transformatorsko postajo srednje napetosti.

(3) Za področje prenosa in distribucije električne energije prek podzemnih kabelskih sistemov do nazivne napetosti vključno 110 kV se lahko vzdrževalna dela v javno korist izvajajo tudi zunaj območja zemljiškega pasu iz prejšnjega odstavka, če to za lastnike zemljišč oziroma njihove upravljavce pomeni optimalnejšo rešitev.

(4) Za področje prenosa in distribucije zemeljskega plina lahko potekajo vzdrževalna dela v javno korist v naslednji širini zemljiškega pasu:

* 12 metrov od osi voda na vsako stran za prenosni vod zemeljskega plina oziroma od ograje merilno-regulacijske postaje in drugih objektov prenosnega sistema;
* 6 metrov od osi voda na vsako stran za distribucijski vod zemeljskega plina.

(5) Za področje distribucije toplote ali drugega energetskega plina lahko potekajo vzdrževalna dela v javno korist v širini 5 metrov od osi voda na vsako stran.

(6) Izvajalec gospodarske javne službe mora pri izvedbi vzdrževalnih del upoštevati naslednje pogoje:

* medsebojni odmiki objektov, naprav in omrežja gospodarske javne infrastrukture, ki se izvajajo kot vzdrževalna dela v javno korist, morajo po izvedbi ostati v okviru zakonsko dovoljenih odmikov od obstoječih ali s pridobljenim gradbenim dovoljenjem predvidenih objektov, naprav in omrežij, ki veljajo za posamezne vrste objektov, naprav in omrežij;
* varnostni odmiki od drugih objektov, naprav in omrežij morajo po izvedbi vzdrževalnih del ostati v okviru zakonsko dovoljenih glede na zahtevane varnostne odmike do drugih objektov, naprav in omrežij pred izvedbo vzdrževalnih del; če je objekt, naprava ali omrežje gospodarske javne infrastrukture ograjen z varovalno ograjo, morajo zahtevani varnostni odmiki novoizvedenih objektov, naprav in omrežij od drugih objektov, naprav in omrežij izven ograje ostati v okviru zakonsko dovoljenih glede na zahtevane varnostne odmike do drugih objektov, naprav in omrežij pred izvedbo vzdrževalnih del;
* izdelati podrobnejši načrt tehničnih rešitev in detajlov vzdrževalnih del;
* izkazati mora stvarno ali drugo pravico, ki mu daje pravico graditi na nepremičnini in pridobiti soglasje pristojnega soglasodajalca;
* dela se morajo izvajati v skladu s prostorskim izvedbenim aktom, predpisi, s katerimi se podrobneje določijo bistvene in druge zahteve, ali drugimi predpisi;
* vsaj 10 dni pred začetkom vzdrževalnih del v javno korist mora o začetku izvedbe obvestiti javnost na krajevno običajen način.

**7. člen**

**(izvajalec vzdrževalnih del)**

Kot izvajalec vzdrževalnih del se šteje izvajalec ustrezne gospodarske javne službe s področja energetske dejavnosti ali druga pravna ali fizična oseba, ki v skladu s področnimi predpisi izpolnjuje pogoje za izvajalca vzdrževalnih del in mu taka dela s pogodbo poveri izvajalec gospodarske javne službe s področja energetskih dejavnosti.

**8. člen**

**(strokovno tehnični pregled)**

1. Po zaključku izvedbe vzdrževalnih del in pred začetkom rednega obratovanja mora izvajalec gospodarske javne službe opraviti strokovno tehnični pregled, s katerim se ugotovi, ali so vzdrževalna dela na objektih, napravah in omrežjih izvedena in vzdrževana v skladu s predpisi ter tehničnimi pravili in standardi.
2. S pregledom iz prejšnjega odstavka se ugotavlja, ali so bila vzdrževalna dela izvedena v skladu s predpisi in tehničnimi pravili, ki se nanašajo na konstrukcijo, opremo, vzdrževanje in oskrbljenost določenega energetskega objekta, naprave oziroma omrežja.
3. O strokovno tehničnem pregledu, s katerim se ugotovi stanje določenega energetskega objekta, naprave in omrežja, se izdela zapisnik, katerega priloga so listine, ki dokazujejo navedeno stanje. Zapisnik, iz katerega izhaja, da so vzdrževalna dela izvedena skladno s predpisi, tehničnimi pravili in standardi, pomeni dokazilo o zanesljivosti objekta, naprave oziroma omrežja ter omogoča sledljivost sprememb.
4. Strokovno tehnične preglede opravljajo izvajalci gospodarske javne službe ali v njihovem imenu pravne osebe ali fizične osebe, ki jih za to pooblasti izvajalec gospodarske javne službe.

(5) O ugotovitvah strokovno tehničnega pregleda mora pooblaščena pravna ali fizična oseba obvestiti naročnika pregleda, upravljavca energetskega objekta, naprave oziroma omrežja in organ, pristojen za inšpekcijsko nadzorstvo, ki ga mora obvestiti izvajalec gospodarske javne službe, tudi kadar sam opravlja strokovno tehnični pregled.

**9. člen**

**(evidenca vzdrževalnih del in posredovanje podatkov)**

1. Izvajalec gospodarske javne službe mora voditi evidenco izvedenih vzdrževalnih del.
2. Izvajalec gospodarske javne službe mora zaradi vodenja katastra gospodarske javne infrastrukture in zbirnih podatkov za posamezna omrežja, naprave in objekte gospodarske infrastrukture po zaključku izvajanja vzdrževalnih del posredovati podatke o spremembah zmogljivosti in velikosti objektov, naprav in omrežij gospodarske javne infrastrukture organu, pristojnemu za geodetske zadeve.

IV. INŠPEKCIJSKO NADZORSTVO

**10. člen**

**(inšpekcijski nadzor)**

Za nadzor nad izvajanjem določb te uredbe je pristojen inšpektorat, pristojen za energijo.

**11. člen**

**(prekrški)**

1. Z globo od 2.000 do 80.000 eurov se kaznuje za prekršek izvajalec gospodarske javne službe, ki po zaključku izvedbe vzdrževalnih del ne opravi strokovno tehničnega pregleda iz prvega odstavka 8. člena te uredbe.
2. Z globo od 5.000 do 15.000 eurov se kaznuje za prekršek izvajalec gospodarske javne službe, ki ne izdela zapisnika o strokovno tehničnem pregledu energetskega sistema iz tretjega odstavka 8. člena te uredbe kot dokazila o zanesljivosti izvedenih vzdrževalnih del.
3. Z globo od 1.000 do 5.000 eurov se kaznuje za prekršek izvajalec gospodarske javne službe, ki v skladu s prvim odstavkom 9. člena te uredbe ne vodi evidence vzdrževalnih del ter ki v evidenco energetske infrastrukture ne vnese podatkov o izvedenih vzdrževalnih delih in posegih v infrastrukturo.
4. Z globo od 1.000 do 5.000 eurov se kaznuje za prekršek izvajalec gospodarske javne službe, ki v skladu z drugim odstavkom 9. člena te uredbe ne posreduje podatkov o spremembah zmogljivosti in z njo povezane spremembe velikosti objektov, naprav in omrežij gospodarske javne infrastrukture organu, pristojnemu za geodetske zadeve.
5. Z globo od 500 do 5.000 eurov se za prekršek kaznuje tudi odgovorna oseba izvajalca gospodarske javne službe, ki stori katero izmed dejanj iz prvega, drugega, tretjega, četrtega in prejšnjega odstavka tega člena.

V. PREHODNE IN KONČNE DOLOČBE

12. člen

(dokončanje inšpekcijskih postopkov)

Inšpekcijski postopki, začeti pred uveljavitvijo te uredbe, se dokončajo v skladu z Uredbo o vzdrževalnih delih v javno korist na področju energetike (Uradni list RS, št. 125/04, 71/09 in 17/14 – EZ-1).

13. člen

(dokončanje vzdrževalnih del v izvajanju)

Vzdrževalna dela, začeta pred uveljavitvijo te uredbe, se dokončajo v skladu z Uredbo o vzdrževalnih delih v javno korist na področju energetike (Uradni list RS, št. 125/04, 71/09 in 17/14 – EZ-1).

14. člen

(prenehanje uporabe)

Z dnem uveljavitve te uredbe se preneha uporabljati Uredba o vzdrževalnih delih v javno korist na področju energetike (Uradni list RS, št. 125/04, 71/09 in 17/14 – EZ-1).

15. člen

(uveljavitev)

Ta uredba začne veljati petnajsti dan po objavi v Uradnem listu Republike Slovenije.

Št. 007-344/2016/

Ljubljana, dne

EVA 2016-2430-0086

Dno obrazca

  Vlada Republike Slovenije

 dr. Miro Cerar
 predsednik

**OBRAZLOŽITEV**

I. UVOD

1. Pravna podlaga (besedilo, vsebina zakonske določbe, ki je podlaga za izdajo uredbe)

Energetski zakon (Uradni list RS, št. 17/14 in 81/15) v svojem 463. členu določa, da vlada z namenom zagotavljanja gospodarskih javnih služb na področju energetike z uredbo določi vrste vzdrževalnih del v javno korist na objektih, napravah in omrežjih, ki so potrebni za prenos in distribucijo električne energije, zemeljskega plina, distribucijo toplote in oskrbo z drugimi energetskimi plini, ter način njihovega izvajanja skladno z zakonom, ki ureja področje graditve objektov.

1. Rok za izdajo uredbe, določen z zakonom

Energetski zakon (Uradni list RS, št. 17/14 in 81/15) v prvi točki 553. člena določa, da morajo pristojna ministrstva v 12 mesecih po uveljavitvi Energetskega zakona izdati podzakonske predpise, pri čemer druga točka 554. člena določa, da se veljavna Uredba o vzdrževalnih delih v javno korist na področju energetike uporablja do uveljavitve novega podzakonskega predpisa. Energetski zakon je začel veljati 22. 3. 2014.

1. Splošna obrazložitev predloga uredbe, če je potrebna

Spremembe besedila členov uredbe se pretežno nanašajo na poenostavitev vrst vzdrževalnih del na področju prenosa in distribucije električne energije, zemeljskega plina in toplote, saj je bilo ugotovljeno, da so v veljavni uredbi določbe, ki se nanašajo na vrsto vzdrževalnih del zaradi podrobnega naštevanja omejujoče in ne zajemajo vseh oblik infrastrukturnega vzdrževanja, ki se pojavljajo v praksi. Zaradi navedenega se je pojavila potreba po poenostavitvi, kar odraža tudi sedanji predlog uredbe.

1. Predstavitev presoje posledic za posamezna področja, če te niso mogle biti celovito predstavljene v predlogu zakona.

II. VSEBINSKA OBRAZLOŽITEV PREDLAGANIH REŠITEV

1. **člen**

Člen opredeljuje vsebino uredbe, kot je določeno v 463. členu Energetskega zakona.

1. **člen**

Člen opredeljuje nabor vzdrževalnih del s področja prenosa in distribucije električne energije. V Uredbi o vzdrževalnih delih v javno korist na področju energetike (Uradni list RS, št. 125/04, 71/09 in 17/14 – EZ-1) je bil nabor vzdrževalnih del na tem področju podrobno določen, kar je privedlo do težav pri njegovem izvajanju. Besedilo uredbe tako zasleduje potrebo po čim širši opredelitvi vzdrževalnih del, ki bi zajela ves dejanski možni nabor, pri čemer opredeljuje tudi maksimalno raven nazivne napetosti omrežja v primeru kabliranja nadzemnih vodov.

1. **člen**

Člen opredeljuje nabor vzdrževalnih del s področja prenosa in distribucije zemeljskega plina. V Uredbi o vzdrževalnih delih v javno korist na področju energetike (Uradni list RS, št. 125/04, 71/09 in 17/14 – EZ-1) je bil nabor vzdrževalnih del na tem področju podrobno določen, kar je privedlo do težav pri njegovem izvajanju. Besedilo uredbe tako zasleduje potrebo po čim širši opredelitvi vzdrževalnih del, ki bi zajela ves dejanski možni nabor, pri čemer v četrti alineji razlikuje med deli, ki se opravijo na omrežju z delovnim tlakom pod in nad 16 barov.

1. **člen**

Člen opredeljuje nabor vzdrževalnih del s področja distribucije toplote. V Uredbi o vzdrževalnih delih v javno korist na področju energetike (Uradni list RS, št. 125/04, 71/09 in 17/14 – EZ-1) je bil nabor vzdrževalnih del na tem področju podrobno določen, kar je privedlo do težav pri njegovem izvajanju. Besedilo uredbe tako zasleduje potrebo po čim širši opredelitvi vzdrževalnih del, ki bi zajela ves možni nabor.

1. **člen**

Člen opredeljuje vzdrževalna dela s področja oskrbe z drugimi energetskimi plini, pri čemer se navezuje na smiselno uporabo določb iz člena, ki obravnava vzdrževalna dela s področja prenosa in distribucije zemeljskega plina.

1. **člen**

Člen opredeljuje pogoje za izvajanja vzdrževalnih del. Energetski zakon (Uradni list RS, št. 17/14 in 81/15) v 463. členu določa, da morajo biti vrste vzdrževalnih del in način njihovega izvajanja v skladu z zakonom, ki ureja področje graditve objektov.

Gradbeni zakon (Uradni list RS, št. 61/17) v 43. členu omogoča pravico graditi na nepremičninah na širši pravni osnovi, kot je določeno v predmetni uredbi. Ker lahko v okviru vzdrževalnih del v javno korist pride do povečanja zmogljivosti objekta oziroma njegove spremembe, je treba zagotoviti, da se omenjeno izvajanje izvede v okviru pravic, ki tako izvajanje na nepremičnini dopuščajo, pri čemer je sedanja opredelitev na osnovi stvarnih pravic preozka.

Prvi odstavek predmetnega člena navaja dikcijo »ali drugih pravic, ki mu dajejo pravico graditi na nepremičninah«, pri čemer se te navezujejo na šesto točko 43. člena Gradbenega zakona. Besedilo drugega odstavka vsebuje pogoj, ki se smiselno navezuje na spremembo prvega odstavka.

1. **člen**

Člen podrobneje definira izvajalca vzdrževalnih del.

1. **člen**

Člen opredeljuje obveznost izvedbe strokovnega tehničnega pregleda in z njim povezane vsebine, poteka, izvajalca in obveščanja. Strokovni tehnični pregled, ki ga mora izvajalec gospodarske javne službe opraviti po vsaki izvedbi vzdrževalnih del, je pogoj in priloga zapisnika, s katerim se potrdita pravilnost in skladnost izvedenih vzdrževalnih del s predpisi.

1. **člen**

Člen opredeljuje obveznost izvajalca gospodarske javne službe glede vodenja evidence izvedenih vzdrževalnih del ter posredovanje podatkov o spremembah zmogljivosti in z njo povezane spremembe velikosti objektov, naprav in omrežij gospodarske javne infrastrukture. Besedilo člena se navezuje na določbe zakona, ki ureja področje graditve objektov organu, pristojnem za geodetske zadeve (GURS).

1. **člen**

Člen podeljuje pristojnost nadzora nad izvajanjem te uredbe inšpektoratu, pristojnemu za energijo.

1. **člen**

Člen določa globe za prekrške, ki izhajajo iz neizvajanja določil te uredbe.

1. **člen**

Člen podaja pravno podlago za zaključitev že začetih inšpekcijskih postopkov.

1. **člen**

Člen podaja pravno podlago za zaključitev že začetih vzdrževalnih del.

1. **člen**

Člen ureja prenehanje uporabe Uredbe o vzdrževalnih delih v javno korist na področju energetike (Uradni list RS, št. 125/04, 71/09 in 17/14 – EZ-1).

1. **člen**

Člen ureja začetek veljavnosti predmetne uredbe.